钦定古今图书集成/明伦汇编/闺媛典/第335卷 > 云霄李氏
## 钦定古今图书集成/明伦汇编/闺媛典/第335卷 > 云霄李氏

按《漳浦县志》：李氏，云霄人，以诗名。其夫西上，李勉之
以诗有云：“清朝富贵利名在，结发夫妻日月长。”见称
当时。又有《汲水书怀》二绝，并清新可诵。其《汲水》诗云：
“汲水佳人立晓风，青丝展尽辘轳空。银瓶触破残妆
影，零乱桃花满井红。”《书怀》诗云：“门对云霄碧玉流，数
声渔笛一江秋。衡阳雁断楚天阔，几度潮来问过舟。”
《其姊亦能诗，与相倡和》